АЖӘАБЖЬҚӘА
14.05.2015
АҦСНЫ АҲӘЫНҬҚРРА АКТӘИ АХАДА ВЛАДИСЛАВ ГРИГОРИ-ИҦА АРӠЫНБА ДИИЖЬҬЕИ 70 ШЫҚӘСА ҴИТ.Владислав Арӡынба – аҵарауаҩ, аполитик, иахьатәи Аҧсны алахьынҵа аҳәаақәҵара илшеит. Уи аполитикахь дааит анаукаҟнытә. Аҵарауаҩ-аҭоурыхҭҵаҩ дуун, Азиа Маҷ ижәытәӡоу ажәларқәа рмифологиа, ркультуреи рҭоурыхи рзы специалистын, жәларбжьаратәи аҵакы змаз хеттологын. Иара иҭҵаарадырратә усураҟны аҭыҧ ҷыда ааныркылон Нарҭаа ирызкыз аҧсуа-адыгатә ҳәамҭақәа. В. Арӡынба аҳәынҭқарра дахагылеит Аҧсны аҭоурых аҟны еиҳа ианыуадаҩӡаз аамҭазы, иара иакәхеит ҳазҭагылоу аамҭазтәи Аҧсны аҳәынҭқарра аҧызҵазгьы. <br>
1989 шықәсазы Владислав Арӡынба далырхит СССР жәлар рдепутатси СССР Иреиҳаӡоу Асовет адепутатси, имҩаҧигеит автономтә республикақәа рыстатус ашьҭыхра иазкыз аусура ду. <br>
Ақырҭуа-аҧсуа еибашьраан Владислав Арӡынба Атәылахьчаразы Аҳәынҭқарратә еилакы дахагыланы напхгара аиҭеит амилаҭ-хақәиҭратә қәҧара, нас ари ақәҧараҿы Аҧсны жәлар аиааира ргеит. Абҵара 26, 1994 шықәсазы Владислав Арӡынба Аҧсны Аҳәынҭқарра Ахадас далхын, жьҭаара 3, 1999 шықәсазы жәларызегьы еицҿакны Аҧсны Аҳәынҭқарра Ахадас аҩбатәи аҿҳәарахьы далырхит. <br>
Владислава Арӡынба иҧсҭазаара далҵит хәажәкыра 4, 2010 шықәсазы.<br><br><br>
Sputnik Абхазия: http://sputnik-abkhazia.ru/infographics/20150514/1014673805.html
551